Paul-Lukas Heider

Paul-Lukas Heider (født 10. februar 1998 i Ilmenau) er en tysk aker, som har sølv i singel og gull i mixstafett fra Vinter-OL for ungdom 2016 på Lillehammer.

 Idrettskarriere 
2014/15
Heider deltok ved junior-VM i aking 2015 på Lillehammer, der han kom på 15.-plass i singel. Hans landsmann Markus Hummer kom her på 4.-plass.Les-Sports.info - Luge - Championnats du Monde Juniors 2015 - Résultats Hommes, besøkt 17. februar 2016.

Ved verdenscupen i aking for junior 2014/15 kom han på 5.-plass sammenlagt, med en 3.-plass ved rennet i Whistler i desember 2014 som beste enkeltresultat.

2015/16
Ved junior-EM i aking 2016 i Oberhof kom han på 4.-plass. Han vant enkeltrennene på Lillehammer og Igls ved verdenscupen 2015/16 for ungdom, og han har også vunnet et renn i verdenscupen for junior. Heider deltok ved Vinter-OL for ungdom 2016 på Lillehammer, der han kom på 2.-plass i singelklassen, bak latviske Kristers Aparjods. I tillegg deltok han i lagstafetten, der Tyskland vant. Her deltok han sammen med Hannes Orlamünder, Jessica Tiebel og Paul Gubitz.

Han fikk én seier i verdenscupen i aking for junior - Tyskland vant stafetten i Oberhof i januar 2016. Samme dag fikk han andreplass i singel. I februar deltok han i Junior-VM i aking 2016, og kom der på tiendeplass i singel.The-sports.org - Paul-Lukas Heider , besøkt 5. august 2020.

2016/17
Under junior-EM i aking 2017 kom han på sjetteplass. Hans beste plasseringer i verdenscupen i aking for junior 2016/17 var to tredjeplasser, og endte på åttendeplass sammenlagt.FIL - Junioren Weltcup Rennrodeln Saison 2016/17, besøkt 5. august 2020. Under Junior-VM i aking 2017 kom han på 11.-plass.

 2017/18
Han fikk én andreplass i verdenscupen i aking for junior 2017/18, og endte på fjerdeplass sammenlagt. Under junior-EM i aking 2018 kom han på fjerdeplass i singel, og han fikk bronse i singel under junior-VM i aking 2018.

 Referanser 

 Eksterne lenker 

  Profil hos ungdoms-OL 2016 
  Profil hos det tyske bob- og akeforbundet (arkivert)

Kategori:Tyske akere
Kategori:Deltakere under Vinter-OL for ungdom 2016
Kategori:Fødsler i 1998